S A J T Ó M E G H Í V Ó

Fejlesztések előtt az ötéves Tábitha Gyermekhospice Ház

A Tábitha Gyermekhospice Ház 2011 szeptemberében nyitotta meg kapuit Törökbálinton. A létesítményt azóta a Tábitha Non Profit Kft. üzemelteti, amelynek új tulajdonosa, a Baptista Szeretetszolgálat stabil, átlátható pénzügyi háttér mellett a független szakmai munka körülményeit is biztosítja. A Tábitha Gyermekhospice Ház 24 éves korig ingyenesen támogatja a betegeket és családtagjaikat, professzionális munkája és elhelyezkedése miatt is jelentős szerepet vállalva a halálos vagy életet korlátozó betegségben szenvedő gyermekeknek nyújtott segítségben. Az ötödik születésnapon jelentik be: tovább fejlesztik a törökbálinti intézményt, hogy hazánk legnagyobb gyermekhospice házában 10 férőhelyen még több család részesülhessen segítségben.

A Tábitha Gyermekhospice Ház ötéves fennállását ünneplő és a további fejlesztési célokat bemutató esemény szeptember 10-én, szombaton 16 órakor kezdődik. A rendezvény vendége lesz mások mellett Herczegh Anita, Áder János köztársasági elnök felesége is.

A rendezvényre tisztelettel várjuk a szerkesztőség munkatársait!

Helyszín: 2045. Törökbálint, Bartók Béla u. 21.

Időpont: 2016. szeptember 10. (szombat) 16 óra

*További információ:*

*Fábián Éva*

*20-359 7780*

*fabian.eva@tabitha.hu*

Törökbálint. 2016.09.08.